LIANGE MANADI SEBET
- Photo credit
- https://news.detik.com/berita/d-4943986/polisi-peringatkan-penyebar-hoax-corona-jangan-resahkan-masyarakat
- Contributor
- Ni Made Mira Cahyani
Description
English
Balinese
Ring aab jagate mangkin, sami krama pastika nganggen sosial media. Napimalih mangkin rikala gumine gering agung ulian covid-19 akeh anak sane nenten becik nganggen sosial media. Akeh berita hoax utawi berita sane iwang kasobyahang ring sosial media. Buka siap sambehin ijin sami paling, kadi sampi mebalih gong sami bengong nenten uning sane ken berita sane patut.
Titiang jagi nyeritayang indik timpal titiang sane keni berita hoax utawi berita sane iwang.Timpal titiang duk desember 2020 numas laptop online ring istagram sangkaning ajinnyane mudah, timpal titiang sampun transfer jinahnyane, nanging kantos mangkin laptopnyane nenten rauh. Ipun sedih pisan sangkaning sampun keni penipuan. Lan wenten timpal titiang sane kenal sareng anak lanang ring sosial media lan ipun dados gegelan. Nanging rikala ipun sareng kalih mesemaya mekunyit dialas utawi matemu, timpal titiang nyesel sawireh anak lanang sane ring foto matiosan sareng sane rauh lan irika ipun suud megegalan.
Iraga dadi anak luh patut kritis sampunan langsung percaya sareng berita ring sosial media. Celebingkah beten biu, belah pane belah paso, gumi linggah ajak liu, ade kene ade keto. Iraga patut dueg, tatas lan uning teken berita sane patut lan sane hoax. Iraga sepatutnyane ngelaksanayang 3M. Memaca, Menyeleksi, Lan Menyobyahang. Memaca dumun berita sane kapolihang lan seleksi napike berita punika patut utawi hoax, yening sampun patut berita punika dados kasobyahang.
Indonesian
Other local Indonesian Language ( )
umb_Latn zho_Hans ind_Latn por_Latn pap_Latn hne_Deva eng_Latn knc_Latn ban_Latn ban_Latn ban_Latn bug_Latn eng_Latn